Oksana Casanoves

L'Oksana és la nova alumna de la classe de segon de Batxillerat. Té 18 anys i és adoptada a Ucraïna. Es nota que és més gran i que té més experiència que la resta. Les noies l'admiraran i els nois la trobaran molt atractiva. Des del principi es fixarà en el Gerard, però ell només té ulls per a la Villamore. A l'Oksana li agrada embolicar la troca i sempre es mostra més experimentada que les altres noies, sobretot en qüestions sentimentals.

En la tercera i última temporada patirà com mai pel fet de ser mare i no tenir la llibertat que tenen els seus companys.

## Biografia

### Segona Temporada

**Els Presocràtics**

     L'Oksana comença el nou curs al Guimerà. ella està molt atenta als seus companys, intentant descobrir els seus secrets, en especial al Joan i la Mònica, que no es poden separar l'un de l'altre. Arriba l'Oliver per presentar-se quan descobreixen que aniran a classe junts. L'Oksana, ja a classe, va a la seva, mentre el Marc i el Gerard es queden impressionats de tenir una noia nova a classe. L'Oksana fa veure que no, però escolta tot el que diuen els nois sobre ella. Les noies es queden revolucionades amb les experiències de l'Oksana. Desprès deixa anar que la Mònica està sortint amb el Joan, fent veure que tothom ho sap, i totes es sorprenen. Comencen a discutir sobre com s'ho prendrà el Gerard quan ho descobreixi, quan l'Oksana pregunta si és l'ex de la Mònica. Li expliquen que no, que només n'està penjat, i ella diu que a ella li agrada el Gerard. L'Oksana es decideix a atacar i finalment va cap al Gerard, explicant-li que la Mònica està sortint amb el Joan. L'Oksana veu al Marc amb el Pau i li diu que es molt bon germà. Li demana que li ensenyi els vestuaris, i s'acaben embolicant, dient-li que si vol pot explicar-ho als amics. Els Peripatètics comenten desprès de classe el que ha passat amb el Pol quan el Marc agafa a soles a l'Oksana i li pregunta si vol anar a casa seva. Ella li deixa clar que el que ha passat entre ells ha sigut només un allò i que no anirà a més.

**Thomas Hobbes**

     El Merlí porta als Peripatètics al pati parlant de la falta de recursos a l'Ensenyament. El Merlí pinta un grafiti amb el nom de Thomas Hobbes per explicar-los aquest filòsof. La Coralina arriba a classe i des de el primer moment els hi deixa clar que és una dona amb caràcter. Els Peripatètics també comenten la classe de la Coralina dient que és mala persona per riure de la Berta. La Berta i l'Oksana li fan bromes a la Mònica pel regal del Joan, dient-li que acabaran com un matrimoni avorrit. Durant la classe del Merlí, l'Okasana li envia una nota al Gerard, ja que està apagat.

**Els Estoics**

     Quan l'Oksana escolta que el Gerard anirà a sopar a casa del Merlí li demana que la convidi, però el Gerard s'hi nega. L'Oksana veu com el Merlí s'emporta al Gerard per parlar amb ell, esperant que pugui canviar la situació, i finalment el Gerard li envia un missatge per la nit per parlar amb ella.

**Kant**

     Durant el debat del Merlí, el Gerard continua traient el tema de que ell i la seva mare estan sortint, per intentar impressionar a l'Oksana. I ho aconsegueix, perquè desprès de classe, li diu que vol quedar amb ell, i l'acaba convidant a casa. L'Oksana arriba a casa del Gerard, i l'Oksana li pregunta per les noies amb les qui ha estat. El Gerard li diu que ha estat amb varies, però l'Oksana sap que no ha estat amb cap noia. El Gerard i l'Oksana han acabat a la seva habitació, encara embolicant-se, el Gerard li diu que no és el seu primer cop, però l'Oksana no se'l creu i continuen. L'Oksana parla amb la Mònica i li diu que s'ha embolicat amb el Gerard.

**Hipàrquia**

     Els alumnes estan dispers pel centre comercial, quan les noies s'adonen que estan soles, sense els nois. La Tània proposa fer una festa només de noies, i a totes els hi encanta la idea. La Mònica diu que havia quedat amb el Joan, però que prefereix quedar amb les noies. El Joan descobreix que la Mònica no quedarà amb ell i la fa sentir malament per deixar-lo tirat. L'Oksana que està escoltant la conversa, li diu que la deixi respirar, al que marxa enfadat. Les noies li diuen a la Berta que li digui a la Coralina el que pensa. Els nois, mentrestant veuen a les noies gelosos i decideixen organitzar ells també una festa, només de nois. I així els hi fan saber a les noies. Les noies estan en plena festa, quan l'Oksana imita a la Coralina. Les noies li pregunten a la Berta què li ha passat, ja que abans era més rebel. L'Oksana explica a les noies que ha desvirgat al Gerard, i li pregunta a la Mònica pel Joan. Li diu que la tracta com si fos seva. La Mònica el defensa, dient que és perquè s'estimen. L'Oksana també li pregunta a la Tània si es verge, però no li fa massa gràcia i surt de l'habitació. Seguint amb la festa, l'Oksana li demana disculpes a la Tània. Li diu que ella és capaç de lligar amb algun noi si s'ho proposa. En un moment, l'Oksana es fa un petó amb la Berta. Desprès les dos diuen que no han sentit res, que ho han fet perquè volien i ja. El Joan va a parlar amb l'Oksana per dir-li que no li va semblar bé el que li va dir. L'Oksana li diu que ella està amb el Gerard i ell amb la Mònica i que cadascú faci la seva, quan el Gerard i la Mònica arriben junts. Amb la seva el Gerard i el Joan es tornen a picar.

**Montaigne**

     L'Oksana arriba amb el Gerard, que s'ha comprat un jersei nou. Al Pol li molesta que el Gerard vagi presumint dels diners que té, però a l'Oksana li encanta i li demana que li regali unes sabates, al que el Gerard accedeix. Quan el Pol continua picant-se amb el Gerard, ella li diu que si tingués diners també faria el mateix.

**Judith Butler**

     El Merlí entra a classe i desprès d’anunciar l’arribada de la Quima, els hi explica Judith Butler i la teoria queer als alumnes. Acabada la classe, el Merlí fa esperar a la Quima fora abans d’entrar amb els Peripatètics per preparar la situació, tot i que la Quima s’hi nega. Acabada l’explicació, el Merlí fa passar a la Quima que comença la classe reivindicant que és una dona i que no li feia falta la introducció del Merlí. El Merlí continua amb la lliçó de Judith Butler, i el debat acaba derivant en la situació de la Quima. I quan descobreixen que la Coralina ha fet tornar abans a l’Elisenda, els alumnes s’organitzen per fer alguna cosa. El Merlí els hi proposa que els nois vinguin vestits de dona i les noies d’home i jugar un partit de futbol. Tots els alumnes accepten un cop el Pol diu que si. Les noies s’estan vestint juntes i estan comentant com han d’actuar. Els alumnes van arribant i els professors tot seguit, però la Coralina en veure l’espectacle marxa. En el partit han fet una falta i el Merlí pita penal. Els alumnes discuteixen sobre qui ha de xutar el penal, fins que la Quima diu que el vol xutar ella, i marca un gol davant la mirada de tot l’Institut.

**Freud**

     L’Oksana coneix per primer cop a la Gina, ja que el Gerard l’ha convidat a casa. La Gina marxa cap a la reunió i l’Oksana rep una trucada de la seva mare. El Gerard li diu que quasi no en sap res de la seva família, però l’Oksana esquiva les preguntes i convida al Gerard al cinema amb les noies. A la bolera hi arriben el Gerard i l’Oksana i la Mònica demana que no li expliquin al Joan, ja que s’enfadarà si sap que hi ha anat el Gerard. L’Oksana li diu a la Mònica que no es deixi controlar, i que deixi al Joan. Abans de començar la classe, l’Oksana li explica al Joan que el Gerard va anar al cinema, sabent que s’enfadarà. El Gerard li explica el què ha passat amb la Mònica a la seva mare mentre passegen pel parc al gos. Per sorpresa seva es troben a l’Oksana i al Nil, i ella explica que el Nil és el seu fill.

**Descartes**

     Les noies mentrestant també comenten la maternitat de l’Oksana, fins que ella arriba al patí, i quan tothom calla, l’Oksana s’enfada pel fet de que estiguin parlant tots d’ella. Més tard li explica tota la història al Gerard, que el pare del Nil es va desentendre d’ell i els seus pares van pagar-la perquè s’oblidés d’ell. El Gerard però, segueix enfadat perquè s’ha sentit enganyat tot aquest temps. L’Oksana intenta estar amb el Gerard com si no hagués passat res, i li diu que li vol presentar al Nil. Però quan veu que ha d’anar al ginecòleg aquesta tarda, li planteja al Gerard que cuidi ell al Nil. El Gerard està coneixent al Nil per primer cop, i l’Oksana els deixa sols ja que ha de marxar. L’Oksana ha tornat del metge i li pregunta què tal ha anat la tarda, i el Gerard li diu que tot ha anat bé.

**Engels**

     L’Oksana s’asseu amb el Joan i li diu que no ho està fent bé amb la Mònica. El Joan li diu que estan bé i l’Oksana li confessa que la Mònica li va tirar la canya al Gerard, però que no va passar res. El Joan s’enfada pel que està escoltant, però l’Oksana li diu que no li digui res.

**Zizek**

     L’Oksana està comentant l’última visita al metge del Nil amb el Gerard, però aquest no està massa interessat en els problemes del petit. El Gerard li proposa sortir de festa, però l’Oksana li diu que no deixarà al Nil sol. La Gina va a buscar a l’Oksana i la convida amb el Nil a berenar, tot i que al Gerard no li fa massa gràcia. L’Oksana i el Nil són a casa de la Gina, mentre el Gerard esta bastant incòmode. La Gina li diu al Gerard que surti a per bolquers, però el Gerard li diu a l’Oksana que hi vagi ella ja que és el seu fill. L’Oksana marxa enfadada. Al dia següent, l’Oksana continua explicant-li al Gerard problemes del seu fill, però el Gerard no fa ni l’intent de fer veure que l’escolta, i acte seguit li diu que per la tarda quedarà amb els amics per anar a la bolera, mentre l’Oksana cuida al Nil. L’Oksana es presenta a la bolera amb el Nil, quan el Gerard li diu que la quedada és de nois. L’Oksana finalment li diu que ser pare li està venint gran, i li diu que ell no s’ha interessat mai per ella i acaba tallant amb ell.

**El Taoisme**

     L’Oksana durant la classe escolta al Merlí explicant el conte de la vaqueta, i es sent identificada ja que ella ha matat fa poc a la seva vaqueta tallant amb el Gerard.

**Boeci**

     El Merlí, durant la classe, acaba parlant de les idees que ha tingut durant el temps amb els alumnes, i la Tània li demana alguna idea nova per fer alguna festa aquesta nit, quan el Merlí els hi diu que es tanquin a l’Institut per fer una festa. Desprès de classe, els alumnes comencen a pensar en el que ha dit el Merlí i acaben decidint amagar-se i quan el conserge plegui, robar-li les claus i muntar la festa. Els Peripatètics aprofiten que el conserge ha plegat, i fan colar al Gerard per la finestreta per robar les claus, quan un dels homes de la neteja apareix i s’amaguen corrents. Quan ja no hi ha perill, continuen amb el seu pla, i amb les claus s’amaguen als vestidors. Ja han tancat l’Institut, pel que significa que la festa comença pels Peripatètics. L’Oksana s’acosta al Joan i comencen a flirtejar. Arriba el matí, i els Peripatètics dormen, menys el Joan i l’Oksana que s’estan embolicant amagats a terra. Els Peripatètics són a classe, bastant tocats per la mort de la Coralina, quan l’Eugeni i el Merlí arriben i els hi expliquen que la Coralina efectivament és morta, i que avui no hi hauran classes, però que ells es quedaran castigats a netejar tot. L’Eugeni marxa i el Merlí s’acomiada dels seus alumnes fins passat Nadal. Durant les vacances de Nadal, l’Oksana porta al Nil a un centre comercial perquè conegui al Pare Noel.

### Tercera Temporada

**Walter Benjamin**

     El Joan li diu de quedar a la Oksana, però aquesta li diu que no sap si podrà. Llavors li explica a la Tània que estan embolicats, però que el fet de tenir un fill la té molt lligada. Quan surt el Pol a la conversa, la Oksana li explica que el Pol és vol fer camell. La Oksana i el Joan s’emboliquen desprès de classe al sofà abandonat que ha portat el Joan. La Oksana li diu que li agrada la seva vena Capdevila, quan aquest diu que han de deixar el sofà amagat si el volen conservar.

**Adam Smith**

     Quan els Peripatètics comenten el concurs de la Silvana, la Oksana comenta que el Merlí s’ha quedat antiquat al costat de la Silvana. Durant la classe, queda amb la Oksana, però li inicialment li diu de no quedar perquè ella pugui estar amb el seu fill, però a la Oksana li molesta el seu comentari i acaben quedant. Queda amb el Joan i llavors marxa per no trobar-se als seus pares. Va a veure a la Mònica ja que ha estat cuidant del seu fill. Les dos comencen a parlar i perden de vista al Nil i desapareix. Les dos el busquen preocupades, pensant el pitjor, fins que finalment la Oksana troba al seu fill.

**Albert Camus**

     Quan els Peripatètics comenten els comentaris del Merlí sobre la religió, l’Oksana diu que els nens haurien de poder crèixer lliures de creences, i que siguin ells els que decideixin en què volen creure. I diu que així ho farà amb el Nil.

**Karl Marx**

La Oksana va amb el Joan i el Gerard que li diuen que volen fer una festa i ella s’apunta. Quan li pregunten si anirà a la festa, ella diu que com sempre no sap si podrà, tot i que li agradaria. Arriba la nit i comença la festa. La Oksana es queixa a la Mònica ja que la seva mare l’ha trucat per explicar-li tonteries del Nil que pot resoldre ella sola sense l’ajuda de l’Oksana. La festa acaba en una baralla entre els Peripatètics i un grup de joves que reclamen el seu sofà fins que arriba la policia i els Peripatètics marxen.

**Hannah Arendt**

La Oksana espera al passadís al Merlí amb el seu fill per preguntar-li si pot entrar a classe amb el Nil, però el Merlí s’hi oposa dient que l’Institut no és lloc per nens. Acte seguit es queixa a la Silvana i a l’Eugeni pel que li ha fet el Merlí, la Silvana li diu que pot entrar amb el Nil a les seves classes sempre que vulgui, mentre que l’Eugeni li diu que això depén de cada professor. Llavors durant la seva entrevista amb el Merlí, la Oksana li tira en cara que no l’hagi deixat entrar, i quan el Merlí li suggereix que ella es sent una mala mare, la Oksana li diu que és un vell amargat i marxa enfadada. La Oksana li confessa al Gerard que avui és el seu aniversari, però que no vol que ningú ho sàpiga. Llavors va al parc amb el seu fill, però està més pendent del mòbil fins que una mare li diu que estigui pel seu fill. La Oksana enfadada, la insulta i marxa. La Oksana es presenta a casa del Merlí i li demana disculpes pel seu comentari. La Oksana li diu al Merlí que no li agrada que la gent opini sobre com ha de fer de mare i li diu que avui és el seu aniversari. La Oksana diu que el seu fill no li molesta, però que no li agrada que ser mare li hagi fet perdre la seva llibertat i comença a plorar quan surt el tema de la seva mare biològica ja que no té superat que l’abandonessin quan era petita.

**Kierkegaard**

     El Merlí i l’Eugeni expliquen als Peripatètics que el Gerard ha patit un brot psicòtic induït pel cannabis i que està ingressat a l’hospital. Ella intenta parlar amb el Joan per consolar-lo, però el Joan prefereix estar sol. Mentre els Peripatètics esperen al vestíbul a alguna notícia del Gerard, llavors el Marc reb una trucada de la seva mare dient que el Gerard rebrà l’alta a la nit.

**Thoreau**

     La Oksana es mostra en contra del boicot a l’exàmen del Merlí i es queda a classe amb el Merlí. Quan el Merlí arriba li expliquen que la Silvana els ha parlat de Thoreau i la desobediència civil i que són tots al pati. El Merlí li diu que només s’ha quedat ja que els dos van mantenir una conversa sobre la Oksana i el seu fill pel seu aniversari.

**Plotí**

     L’Oksana intervé a classe quan el Merlí està explicant la bellesa als alumnes. La Tània diu que hi ha molta gent que es creuen guapos i l’Oksana afegeix que son els “machitos cutres”. Davant d’aquest comentari, el Pol, que es sent interpel·lat, diu que no van de “machitos”. Al dia següent, se n’adona i riu perquè el Merlí està de ressaca.

**Zygmunt Bauman**

     L’Oksana arriba a la sala de professors i li demana a la Silvana si pot cuidar al Nil fins que el reculli la seva mare. La Silvana diu que no pot, però l’Óscar s’ofereix i l’Oksana el deixa amb ell. L’Oksana torna i veu que l’Óscar li està donant un iogurt al Nil, i el frena ràpidament. Li explica que el Nil es intolerant a la lactosa i se l’emporta enfadada. L’Óscar s’intenta disculpar, dient que no ho sabia, però l’Oksana tira milles enfadada. L’Óscar es troba a l’Oksana que li pregunta amb qui ha deixat el nen avui. L’Oksana es torna a enfadar, però l’Óscar li diu que si tant perillós era, l’hauria d’haver avisat que era intolerant. L’Óscar li pregunta, arran del seu nom, on va néixer. L’Oksana li explica que va néixer a Ucraïna i que la van adoptar. L’Óscar li pregunta si hi vol tornar, però l’Oksana marxa mig ofesa. S’ho repensa i li explica que li agradaria tornar, i llavors ja si que s’acomiaden. L’Oksana no sap molt bé què sent, ja que segueix enfadada, però l’Óscar ha sigut el primer que li ha preguntat pels seus orígens.

**Heidegger**

     El Joan està pintant la seva taula abans de classe, quan l’Oksana se li acosta per saber com està. L’Oksana li explica que ha anat a veure al Gerard, i li pregunta perquè no hi ha anat encara, però el Joan li diu que ell ja té prou problemes. L’Oksana li pregunta per el seu pare, i el Joan li diu sec que es troba bé. Davant les poques ganes de parlar del Joan, l’Oksana el deixa sol. El Merlí els hi explica als alumnes que el Joan no vindrà a classe ja que el seu pare s’està morint, i continua amb la classe explicant la mort i Heidegger. L’Oksana ha anat a veure al Joan, ara que sap quina és la situació de veritat. El Joan li diu que ja no hi ha res a fer amb ell. L’Oksana li explica que ha conegut al germà del Pol, quan el Joan li pregunta què que passa amb ell. L’Oksana li deixa clar que només són amics, i que no seran res més. El Joan es comença a embolicar amb l’Oksana, però ella li diu que no l’ha vingut a veure per això, ja que no és el moment. El matí de l’enterro, tots els Peripatètics han vingut per donar suport al Joan.

**Hegel**

     L’Óscar està netejant el passadís, quan arriba l’Oksana i l’Óscar aprofita per continuar picant-la.

**Sant Agustí**

     La Mònica li pregunta a l’Oksana per l’Óscar, ja que sap que li va al darrere, però l’Oksana li explica que la seva prioritat és el Nil. La Mònica li recorda que també té dret a passar-s’ho bé, però l’Oksana li diu que no vol tornar a quedar amb nois sabent que deixa sol al Nil, que ja ho ha fet i no vol tornar-hi. El Bruno està explicant a tots els seus companys que ha tornat per quedar-se i que anirà de colònies amb ells. Tots s’alegren de la seva tornada però han d’anar marxant ja que tenen classe. Els Peripatètics estan parlant de les colònies a la classe de la Silvana. La Berta li pregunta quins professors vindran, i la Silvana els hi pregunta qui volen que vingui. És llavors quan ells li diuen que la volen allí que els hi diu que vindrà. L’Óscar para a l’Oksana pel passadís, i li proposa fer algun pla els dos junts, però l’Oksana li diu que no pot, ja que té pediatra amb el nen. L’Óscar li diu que la pot acompanyar, però l’Oksana li diu que no cal, que ja podran quedar algun altre dia els dos i marxa amb presses. Els alumnes són al sol parlant sobre les colònies. Diuen que la Silvana és molt bona professora i que els hi cau molt bé, però que no és el Merlí. A tots els ha ajudat en algun moment i és amb qui haurien d’anar de colònies, i proposen també al Gabi. L’Oksana obre la taquilla i s’hi troba un regal pel Nil. L’Óscar li explica que l’ha deixat ell allà, però l’Oksana s’enfada de que li hagi obert la taquilla. L’Óscar li diu que li pot donar ella, o sinó els pot acompanyar al parc i li dona ell mateix. L’Oksana li torna a dir que s’ha de cuidar del seu fill, però l’Óscar li diu que a ell no li molesta el seu fill i que no el posi d’excusa, però que si no vol, no insistirà més. L’Oksana s’ho repensa, i li diu que li doni ell el regal. L’Óscar li dona el regal al Nil, i li encanta. Li ha regalat un cotxe i l’Oksana li explica que en té molts. L’Oksana li pregunta per la seva mare, i l’Óscar li explica que va morir quan tenia 15 anys. Quan l’Óscar li pregunta si encara vol tornar a Ucraïna, l’Oksana li diu que ningú l’espera allà, ja que la seva família la té aquí. L’Óscar i l’Oksana han acabat a la casa dels Rubio, asseguts a sobre d’una catifa de l’àvia de l’Óscar. L’Oksana li diu que ha sigut l’únic que s’ha interessat per la seva infància a Ucraïna, i l’Óscar s’ho pren dient que és únic. Els dos s’acosten lentament i s’acaben fent un petó.

## Relacions

### Romàntiques

#### Gerard Piguillem

*Article Principal Gerard i Oksana*
     El Gerard i l'**Oksana** van començar a sortir desprès de que ella arribés nova a l'Institut, i va ser l'Oksana qui va acabar tallant amb el Gerard dient-li que no s'ha interessat mai de veritat per ella.